# Dôvodová správa

### Všeobecná časť

Návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony bol vypracovaný z vlastnej iniciatívy.

Návrh zákona bol vypracovaný s cieľom zabrániť znižovaniu výmery viníc, ktoré predstavujú významný druh poľnohospodárskej pôdy, ktorý si zaslúži osobitnú ochranu. V súčasnom právnom poriadku Slovenskej republiky je ochrana poľnohospodárskej pôdy riešená v zákone predovšetkým z hľadiska jej kódu bonitovaných pôdno-ekologických jednotiek. Čo však špeciálne pri viniciach nespĺňa úplne zámer, nakoľko vinice sú zakladané predovšetkým na pôdach s nižším kódom bonitovaných pôdno-ekologických jednotiek, hoci z hľadiska ich následnej produktivity patria ku špičke.

Návrh bude pôsobiť predovšetkým preventívne a to v tom smere, že odradí prípadných záujemcov od využitia pôvodných viníc na nepoľnohospodárske účely a to doplnením posúdenia pri trvalom odňatí takýchto pozemkov o stanoviská odborných organizácií a tiež samosprávnych orgánov, ktoré zabezpečia historickú kontinuitu a pripravovaný rozvoj regiónu.

Návrh zákona nebude mať vplyv na rozpočet verejnej správy, na podnikateľské prostredie, sociálne vplyvy, životné prostredie a na informatizáciu spoločnosti.

Návrh zákona je v súlade s Ústavou Slovenskej republiky a súvisiacimi všeobecne záväznými právnymi predpismi a medzinárodnými zmluvami, ktorými je Slovenská republika viazaná.

**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu:** Ministerstvo pôdohospodárstva a rozvoja vidieka Slovenskej republiky

**2. Názov návrhu právneho predpisu:** Návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**3. Problematika návrhu právneho predpisu:**

a) nie je upravená v práve Európskej únie:

 - v primárnom

 - v sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom Spoločenstve a Zmluva o Európskej únie – po 30. novembri 2009):

1. legislatívne akty

2. nelegislatívne akty

b) nie je obsiahnutá v judikatúre Súdneho dvora Európskej únie

Vzhľadom k tomu, že problematika návrhu zákona nie je upravená v práve Európskej únie, je bezpredmetné vyjadrovať sa k bodom 4., 5. a 6.

# Doložka vybraných vplyvov

**A.1. Názov materiálu:** Návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**Termín začatia a ukončenia PPK:**

**A.2. Vplyvy**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy | x |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  | x |  |
| - vplyvy na hospodárenie obyvateľstva, |  |  |  |
| - vplyvy na sociálnu exklúziu |  |  |  |
| - vplyvy na rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

**A.4. Alternatívne riešenia**

**A.5. Stanovisko gestorov**

**Vplyvy na rozpočet verejnej správy,**

**na zamestnanosť vo verejnej správe a financovanie návrhu**

**2.1. Zhrnutie vplyvov na rozpočet verejnej správy v návrhu**

Tabuľka č. 1

|  |  |
| --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** |
| **2014** | **2015** | **2016** | **2017** |
| **Príjmy verejnej správy celkom** | **4 800 000** | **4 800 000** | **4 800 000** | **4 800 000** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:***  |  |  |  |  |
| ***- vplyv na ŠR*** | **4 800 000** | **4 800 000** | **4 800 000** | **4 800 000** |
| ***- vplyv na územnú samosprávu*** | 0 | 0 | 0 | 0 |
| **Výdavky verejnej správy celkom** | **0** | **0** | **0** | **0** |
| v tom: MPRV SR | 0 | 0 | 0 | 0 |
| ***z toho:***  |  |  |  |  |
| ***- vplyv na ŠR*** | 0 | 0 | 0 | 0 |
| ***- vplyv na územnú samosprávu*** | 0 | 0 | 0 | 0 |
| **Celková zamestnanosť**  | 0 | 0 | 0 | 0 |
| ***- z toho vplyv na ŠR***  | 0 | 0 | 0 | 0 |
| **Financovanie zabezpečené v rozpočte** | **0** | **0** | **0** | **0** |
| v tom: MPRV SR | 0 | 0 | 0 | 0 |
|  |  |  |  |  |

**2.2. Financovanie návrhu**

Tabuľka č. 2

|  |  |
| --- | --- |
| **Financovanie** | **Vplyv na rozpočet verejnej správy (v eurách)** |
| **2014** | **2015** | **2016** | **2017** |
| **Celkový vplyv na rozpočet verejnej správy ( - príjmy, + výdavky)** | **4 800 000** | **4 800 000** | **4 800 000** | **4 800 000** |
|   z toho vplyv na ŠR | 0 | 0 | 0 | 0 |
|   financovanie zabezpečené v rozpočte | 0 | 0 | 0 | 0 |
|   ostatné zdroje financovania | 0 | 0 | 0 | 0 |
| **Rozpočtovo úspora** | **4 800 000** | **4 800 000** | **4 800 000** | **4 800 000** |
|  |  |  |  |  |

**Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Vzhľadom na to, že o odňatí poľnohospodárskej pôdy sa rozhoduje aj v súčasnej dobe nedôjde k zvýšeniu výdavkov z rozpočtovej kapitoly MPRV SR resp. MV SR.

**2.3. Popis a charakteristika návrhu**

**2.3.1. Popis návrhu:**

Návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony rieši tieto oblasti s dopadmi na rozpočet verejnej správy:

*1. Výška správnych poplatkov ku žiadosti o odňatie poľnohospodárskej pôdy*

Podľa doterajších predpisov aj podľa návrhu MPRV SR resp. od 1.10.2013 MV SR zabezpečuje rozhodovanie o odňatí poľnohospodárskej pôdy.

Výška správneho poplatku zohľadňuje náklady na zabezpečenie správneho konania o odňatí poľnohospodárskej pôdy a preto sa jeho zvýšenie nenavrhuje.

*2. Zabezpečovanie požiadaviek na ochranu poľnohospodárskej pôdy a to konkrétne viníc*

Návrh vo väzbe na predpokladanú úpravu vykonávacieho predpisu má za cieľ zníženie žiadostí o odňatie poľnohospodárskej pôdy a to konkrétne viníc s dôvodu ich potrebnosti z hľadiska kultúrneho dedičstva ale i rozvoja vidieka a zabezpečovanie zamestnanosti v jednotlivých regiónoch Slovenska. S týmto cieľom budú upravené postupy rozhodovania orgánov ochrany poľnohospodárskej pôdy, aby odňatie smerovalo na menej významnú a bonitne horšiu poľnohospodársku pôdu.

**2.3.2. Charakteristika návrhu podľa bodu  2.3.2. Metodiky:**

 zmena sadzby

   zmena v nároku

   nová služba alebo nariadenie (alebo ich zrušenie)

   kombinovaný návrh

 x   iné

**2.3.3. Predpoklady vývoja objemu aktivít:**

Nepredpokladá sa zmena počtu aktivít s dopadmi na verejné zdroje.

**2.3.4. Výpočty vplyvov na verejné financie**

Dopad na príjmy verejných financií sa predpokladá len na základe zmeny sadzby za odňatie poľnohospodárskej pôdy – viníc, kde sa podľa vykonávacieho predpisu zvyšuje sadzba pri trvalom odňatí od 40 do 100 € a pri dočasnom na 10 €. Podľa dlhodobých trendov úbytok viníc za 12 rokov predstavuje 742 ha, čo je priemerný úbytok viníc za jeden rok cca 62 ha. Ak predpokladáme, že opatrenia na zabránenie odnímania poľnohospodárskej pôdy zapôsobia je predpoklad, že ročne sa zníži odnímanie viníc na cca 12 ha a menej pri najnižšej sadzbe 40 € ide o čiastku 4 800 000 €, ktoré by mali predstavovať príjem pre štátny rozpočet.

Dopad na výdavky verejných financií sa z dôvodov uvedených v kap. 2.3.1. sa v roku 2014 nepredpokladá, nakoľko o odňatí pôdy sa rozhoduje aj podľa súčasných právnych predpisov.

Z návrhu sa nepredpokladajú dopady na zamestnanosť.

Celkové zhodnotenie dopadov na príjmy a výdavky je v súlade s metodikou uvedené v nasledujúcich tabuľkách.

Tabuľka č. 3

|  |  |  |
| --- | --- | --- |
|  **Príjmy (v eurách)** | **Vplyv na rozpočet verejnej správy** | **poznámka** |
| **2014** | **2015** | **2016** | **2017** |
| **Daňové príjmy (100)1** |  |  |  |  |   |
| **Nedaňové príjmy (200)1** | 4 800 000 | 4 800 000 | 4 800 000 | 4 800 000 |   |
| **Granty a transfery (300)1** |  |  |  |  |   |
| **Príjmy z transakcií s finančnými aktívami a finančnými pasívami (400)** |  |  |  |  |   |
| **Prijaté úvery, pôžičky a návratné finančné výpomoci (500)** |  |  |  |  |   |
| **Dopad na príjmy verejnej správy celkom** | **4 800 000** | **4 800 000** | **4 800 000** | **4 800 000** |   |
|  |  |  |  |  |  |

1 –  príjmy rozpísať až do položiek platnej ekonomickej klasifikácie

*Poznámka: pretože celkový dopad je nižší ako 300 tis €, v súlade s metodikou sa v tabuľke uvádza len celkový dopad.*

Tabuľka č. 4

|  |  |  |
| --- | --- | --- |
| **Výdavky (v eurách)** | **Vplyv na rozpočet verejnej správy** | **Poznámka** |
| **2014** | **2015** | **2016** | **2017** |
| **bežné výdavky (600)** |  |  |  |  |   |
|   Mzdy, platy, služobné príjmy a ostatné osobné vyrovnania (610) |   |   |   |   |   |
|   Poistné a príspevok do poisťovní (620) |   |   |   |   |   |
|   Tovary a služby (630)2 |   |   |   |   |   |
|   Bežné transfery (640)2 |   |   |   |   |   |
|   Splácanie úrokov a ostatné platby súvisiace s úvermi, pôžičkami a NFV (650)2 |   |   |   |   |   |
| **Kapitálové výdavky (700)** |  |  |  |  |   |
|   Obstarávanie kapitálových aktív (710)2 |   |   |   |   |   |
|   Kapitálové transfery (720)2 |   |   |   |   |   |
| **Výdavky z transakcií s finančnými aktívami a finančnými pasívami (800)** |  |  |  |  |   |
| **Dopad na výdavky verejnej správy celkom** | 0 | 0 | 0 | 0 |   |
| **z toho výdavky na ŠR** |  |  |  |  |   |
|    Bežné výdavky(600) |  |  |  |  |   |
| Mzdy, platy, služobné príjmy a ostatné osobné vyrovnania (610) |  |  |  |  |   |
|     Kapitálové výdavky (700) |  |  |  |  |   |
|     Výdavky z transakcií s finančnými aktívami a finančnými pasívami (800) |  |  |  |  |   |
|  |  |  |  |  |  |

2 –  výdavky rozpísať až do položiek platnej ekonomickej klasifikácie

*Poznámka: pretože celkový dopad je nižší ako 300 tis €, v súlade s metodikou sa v tabuľke uvádza len celkový dopad.*

# Osobitná časť

### K článku I

### K bodu 1

Cieľom predkladanej novely zákona je zvýšiť ochranu viníc a zabrániť ich degradácii a znižovaniu výmery na stanovištiach vhodných pre pestovanie viniča. V ostatných desiatich rokoch sa stalo bežnou praxou, že v prípade viníc vlastník, prípadne užívateľ nezabezpečí ani základnú starostlivosť o tento poľnohospodársky druh pozemku, že sa vinice prestávajú aktívne obhospodarovať a stávajú sa z nich pozemky, ktoré zarastajú náletovými rastlinami ako predpríprava pre stavebné parcely. Cieľom novely je zabrániť špekulatívnemu obchádzaniu platných ustanovení zákona a zabrániť špekulatívnym snahám navrhovateľov, ktorí v prvom kroku žiadajú o zmenu poľnohospodárskeho druhu pozemku „vinica“ na iný poľnohospodársky druh pozemku, napríklad na záhradu a následne v druhom kroku žiadajú o odňatie poľnohospodárskeho druhu pozemku „záhrada“ pre stavebné zámery.

Navrhuje sa, aby pred každou navrhovanou zmenou poľnohospodárskeho druhu pozemku „vinica“ dostali priestor na vyjadrenie odborné organizácie rezortu Ústredný kontrolný ústav poľnohospodársky a Výskumný ústav pôdoznalectva a ochrany pôdy a zaujali odborné stanovisko. Obsahom odborného stanoviska bude zadefinovanie pôdno-klimatických podmienok stanovišťa a vhodnosť pestovania viniča, potreba zachovania druhu pozemku „vinica“ vzhľadom na pôdno-klimatické podmienky, ale tiež z hľadiska zachovania historickej vinohradníckej oblasti. V neposlednom rade je nevyhnutne potrebná identifikácia konkrétneho pozemku vinice (parcely CKN) z hľadiska registrovanej vinohradníckej plochy vo „vinohradníckom registri“, ktorý podľa zákona o vinohradníctve a vinárstve vedie Ústredný kontrolný a skúšobný ústav poľnohospodársky.

V záujme zachovania prírodného, kultúrneho a historického dedičstva považujeme za nevyhnuté chrániť „vinice“ aj v rámci územných plánov obcí (vrátane miest) a regiónov. Navrhuje sa, aby správny orgán – orgán ochrany poľnohospodárskej pôdy v rámci posudzovania návrhu zmeny druhu pozemku „vinica“ na iný poľnohospodársky druh pozemku žiadal aj vyjadrenie dotknutej obce, mesta, prípadne samosprávneho kraja, ktorý je obstarávateľom územného plánu regiónu. V hodnotení historických súvislostí a zámerov regionálneho rozvoja bude potrebné vyjadriť akú úlohu zohrávali vinice z hľadiska historického odkazu predkov a tiež zámer ich využitia pri regionálnom rozvoji z hľadiska zvyšovania zamestnanosti prostredníctvom napríklad agroturistiky.

### K bodu 2

Navrhuje ustanovenie, ktoré definuje, že o zmene poľnohospodárskeho druhu pozemku rozhoduje orgán štátnej správy na úseku ochrany poľnohospodárskej pôdy formou rozhodnutia, záväzného stanoviska a stanoviska, ktoré sú spolu s príslušným technickým podkladom (napríklad geometrickým plánom ...) podkladom na vyznačenie zmeny poľnohospodárskeho druhu pozemku v katastri nehnuteľností. V rámci uvedených konaní orgán ochrany poľnohospodárskej pôdy je zo zákona povinný zabezpečiť uplatnenie zásad ochrany poľnohospodárskej pôdy (podľa § 12), špeciálne najkvalitnejšej poľnohospodárskej pôdy a viníc. Navrhuje sa povinnosť zaplatiť odvod za odňatie poľnohospodárskeho druhu pozemku „vinica“.

### K bodu 3

Do ustanovenia odseku 2 písm. a) sa dopĺňa slovíčko vinice z toho dôvodu, aby bola zvýraznená osobitná ochrana viníc pred ich neuváženým prevádzaním na nepoľnohospodárske využívanie.

### K bodom 4 a 5

Ide o legislatívno-technické vyjadrenie textu, ktorý bol v súčasnosti len obsahom písmena l) s rozšírením aj na ochranu viníc.

### K bodom 6 a 7

Navrhuje sa, aby orgán štátnej správy, ktorý návrh na odňatie vinice pre stavebné a iné zámery posudzuje dal priestor odborným organizáciám rezortu a obstarávateľom územnoplánovacej dokumentácie obce, mesta, regiónu. Sleduje sa tým ochrana viníc na stanovištiach s vhodnými pôdno-klimatickými podmienkami, ochrana viníc v obciach s históriou vinohradníckych oblastí. Poskytuje sa priestor pre ich vyjadrenie vo veci. V hodnotení historických súvislostí a zámerov regionálneho rozvoja bude potrebné vyjadriť akú úlohu zohrávali vinice z hľadiska historického odkazu predkov a tiež zámer ich využitia pri regionálnom rozvoji z hľadiska zvyšovania zamestnanosti prostredníctvom napríklad agroturistiky.

### K bodu 8

V praxi už dlhodobo sledujeme nesprávnu prax najmä stavebných úradov, ktoré v rozpore s ustanoveniami zákona o ochrane poľnohospodárskej pôdy vydávajú stavebné povolenia pre stavby na pôde, ktorá je v katastri nehnuteľností evidovaná ako poľnohospodársky druh pozemku. Preto sa navrhuje doplnenie § 17 zákona o odsek 14, ktorý jednoznačne ustanovuje, že vydaniu stavebného povolenia na poľnohospodárskej pôde predchádza vydanie rozhodnutia o odňatí poľnohospodárskej pôdy.

### K bodu 9

Vypúšťajú sa slová výšku odvodu ako nadbytočné, postačuje určiť sadzbu, výška odvodu je v každom konkrétnom prípade rôzna.

### K čl. II

Doplnenie ustanovení § 21 a 22 súvisí s potrebou osobitnej ochrany viníc aj pri uplatňovaní niektorých opatrení na usporiadanie vlastníctva k pozemkom. V tomto prípade ide o ich ochranu nielen mimo zastavaného územia obce, ale tiež v intraviláne obcí, kde podľa celosvetových skúseností môžu pôsobiť veľmi pozitívne na rozvoj obce z hľadiska rozvoja turizmu a následných ekonomických prínosov pre obec a región.

### K čl. III

Navrhuje sa doplnenie výkonu Ústredného kontrolného a skúšobného ústavu poľnohospodárskeho o vydávanie odborného stanoviska k zmene druhu pozemku vinica a k odňatiu vinice, t. j. pre konania podľa zákona o ochrane poľnohospodárskej pôdy.

### K čl. IV

Účinnosť zákona sa navrhuje 1. februára 2014.

Bratislava 16. októbra 2013

Robert Fico

predseda vlády

Slovenskej republiky

Ľubomír Jahnátek

minister pôdohospodárstva

a rozvoja vidieka Slovenskej republiky